ALT บวกกว่า 9% โบรกฯ แนะซื้อเก็งกำไร
ALT บวกกว่า 9% ล่าสุด ณ เวลา 15.07 น. อยู่ที่ระดับ 7.25 บาท บวก 0.60 บาท หรือ 9.02% สูงสุด 7.25 บาท ต่ำสุด 6.70 บาท ด้วยมูลค่าซื้อขาย 55.55 ล้านบาท ด้าน บล.โกลเบล็ก แนะซื้อเก็งกำไร ให้แนวรับ 6.95 บาท แนวต้าน 7.40 บาท Cut loss 6.70 บาท
19 พ.ค. 2560

ผู้สื่อข่าวรายงานว่าราคาหุ้นบริษัท เอแอลที เทเลคอม จำกัด (มหาชน) หรือ ALT ล่าสุด ณ เวลา 15.07 น. อยู่ที่ระดับ 7.25 บาท บวก 0.60 บาท หรือ 9.02% สูงสุด 7.25 บาท ต่ำสุด 6.70 บาท ด้วยมูลค่าซื้อขาย 55.55 ล้านบาท ขณะที่ดัชนีตลาดหุ้นไทยโดยรวมบวก 0.21%

โดย บล.โกลเบล็ก ระบุในบทวิเคราะห์ แนะนำซื้อเก็งกำไร ALT ให้แนวรับ 6.95 บาท แนวต้าน 7.40 บาท Cut loss 6.70 บาท โดยกราฟระยะสั้นโค้งตัวขึ้นเป็น U shape และยืนที่บริเวณเส้น EMA 10 วันได้อีกครั้ง สอดคล้องกับ MACD + RSI พลิกตัวชี้ขึ้นสนับสนุนเป็นสัญญาณซื้อจึงคาดว่าจะรีบาวด์ขึ้นต่อได้
ด้าน บล.ฟิลลิป ระบุในบทวิเคราะห์ แนะนำซื้อ ALT โดยโครงการ Fiber Optic Network ให้เช่าตามเส้นทางรถไฟคาดพร้อมเปิดให้บริการไตรมาส 3/60 ซึ่งจะเป็นช่องทางรายได้ใหม่จากทั้งในประเทศและต่างประเทศ อย่างไรก็ตามบริษัทต้องแบกรับค่าเสื่อมราคาที่เพิ่มขึ้นจากการลงทุนดังกล่าวด้วย
ทั้งนี้คาดว่างานจะเข้ามามากขึ้นในครึ่งปีหลังปี 60 และเริ่มชัดเจนในปีหน้า หรือ หลังประมูลใบอนุญาต 4G อย่างไรก็ตามบริษัทได้ลงทุนในธุรกิจโครงสร้างพื้นฐานด้านโทรคมนามให้เช่าหลายโครงการ ซึ่งจะก่อให้เกิดเป็นรายได้ประจำ (Recurring Income) หนุนการเติบโตที่มีเสถียรภาพมากขึ้นในอนาคต
 